སྐད་ཆ་ཤོད་རེས་གྲོས་ཚོགས་མཇུག་སྒྲིལ་རྗེས།རྒྱལ་ཁབ་གཉིས་པོའི་གཙོ་བདག་ནས་ཐུན་མོང་ཐོག་རླངས་འཁོར་ནང་ཞུགས་ནས་རྒྱང་ཤར་ཉམས་མཚར་སྲང་ལམ་དུ་ཕེབས་ཡོད།ཞི་ཅིན་ཕིང་དང་ཕུ་ཅིང་དེ་གར་འབྱོར་སྐབས།ས་གནས་དེ་གའི་གཞོན་ནུ་ལོ་ཆུང་གིས་ཀྲུང་ཧྭའི་དྲག་རྩལ་འཁྲབ་སྟོན་བྱས་ནས་རྒྱལ་ཁབ་གཉིས་པོའི་གཙོ་བདག་ལ་དགའ་བསུ་ཞུས་ཡོད།ཞི་ཅིན་ཕིང་དང་ཕུ་ཅིང་གིས་དེ་རྗེས་ཨ་མུར་མངའ་སྡེའི་དཔལ་འབྱོར་གོང་འཕེལ་དང་ཀྲུང་གོའི་བར་གྱི་མཉམ་ལས་པར་རིས་འགྲེམ་སྟོན་དང་ཧེ་ལུང་ཅང་ཞིང་ཆེན་དང་ཨ་མུར་མངའ་སྡེའི་སྲོལ་རྒྱུན་ལག་ཤེས་བཟོ་རྩལ་འགྲེམ་སྟོན་ལ་གཟིགས་པ་དང་།ཧེ་ལུང་ཅང་ཞིང་ཆེན་དང་ཨ་མུར་མངའ་སྡེའི་མི་ཆོས་རིག་གནས་ཁྱབ་ཁོངས་ཀྱི་མཛའ་གྲོགས་སྤེལ་རེས་གནས་ཚུལ་ཐད་ཀྱི་ངོ་སྤྲོད་གསན་ཡོད་པ་རེད།རྒྱལ་ཁབ་གཉིས་པོའི་གཙོ་བདག་ནས་དེ་རྗེས་ཉ་ཁྲོམ་དང་ཨུ་རུ་སུའི་གཞོན་ནུའི་མཐོ་གསར་ལག་རྩལ་འགྲེམ་སྟོན་ལ་གཟིགས་པ་དང་།རྒྱལ་ཁབ་གཉིས་པོའི་གཙོ་བདག་ནས་དགྱེས་ཚོར་ཆེན་པོའི་ངང་ས་གནས་དེ་གའི་ཁྱད་ལྡན་ཟས་རིགས་བཟོ་སྟངས་སྦྱོང་བ་དང་ད་དུང་མང་ཚོགས་དང་བྱམས་བརྩེའི་བཀའ་མོལ་གནང་ཡོད་པ་རེད།